b'\n_START_ARTICLE_\nHobusekasvatus\n_START_SECTION_\nSissejuhatus\n_START_PARAGRAPH_\nHobuste aretamine on hobuste taastootmine ja eelk\xc3\xb5ige loomade, eriti t\xc3\xb5upuhaste hobustega selektiivse aretamise inimtegevus. Planeeritud paaritamist saab kasutada kodustatud hobuste spetsiifiliste soovitud omaduste saamiseks. Veelgi enam, kaasaegsed t\xc3\xb5uaretusjuhised ja -tehnoloogiad v\xc3\xb5ivad suurendada imetamist, tervislikku tiinust ja edukat poegimist.\n_START_SECTION_\nTerminoloogia\n_START_PARAGRAPH_\nHobuse isane vanem on t\xc3\xa4kk ja emane vanem on m\xc3\xa4ra. M\xc3\xb5lemad vanemapooled on geneetiliselt olulised, kuna kumbki vanem annab pooled kromosoomid j\xc3\xa4rglase ehk varsa genot\xc3\xbc\xc3\xbcpi. Kuigi paljud hobuseomanikud tiinestavad oma m\xc3\xa4ra m\xc3\xb5ne l\xc3\xa4hikonna t\xc3\xa4kuga, et aretada uus hobune, kasutavad enamus aretajaid selektiivset t\xc3\xb5uaretust, et saada soovitud t\xc3\xb5ujoonte ja omadustega varss. Alternatiivina v\xc3\xb5ib aretaja kasutades eri t\xc3\xb5ugu vanemaid, luua uue t\xc3\xb5u, millel on oma erilised omadused._NEWLINE_Hobuste aretuses t\xc3\xa4histab termin "poolvend" v\xc3\xb5i "pool\xc3\xb5de" vaid hobuseid, kellel on sama m\xc3\xa4ra, kuid erinevad isad. Hobuste kohta, kellel on sama isa, kuid erinevad m\xc3\xa4rad, \xc3\xb6eldakse, et nad on sama t\xc3\xa4ku viljastatud, kuid neid ei arvestata kui sugulasi. "T\xc3\xa4is", v\xc3\xb5i ka siis enese \xc3\xb5ed-vennad on need, kellel on sama m\xc3\xa4ra kui ka sama t\xc3\xa4kk vanemateks. Kolmveerand\xc3\xb5ed/-vennad on samast m\xc3\xa4rast p\xc3\xa4rit hobused ja nad on kas poolvennad, kellel on sama isa.\n_START_SECTION_\nTiinusts\xc3\xbckkel\n_START_PARAGRAPH_\nM\xc3\xa4ra tiinusts\xc3\xbckkel kontrollib, kuna m\xc3\xa4ra indleb. M\xc3\xa4rad indlevad \xc3\xbcldiselt varakevadest kuni suve l\xc3\xb5puni, vahel tuleb ka ette olukordi, kui m\xc3\xa4rad indlevad hiliss\xc3\xbcgiseni. See s\xc3\xb5ltub p\xc3\xa4eva pikkusest, kui p\xc3\xa4evad hakkavad pikenema, siis hakkavad ka m\xc3\xa4rad indlema. Indlemine kestab 19\xe2\x80\x9322 p\xc3\xa4eva, keskmiselt 21 p\xc3\xa4eva. Siis kui p\xc3\xa4evad hakkavad l\xc3\xbchenema m\xc3\xa4rad l\xc3\xa4hevad tagasi ts\xc3\xbcklisse kus nad ei ole suguliselt aktiivsed, nimetatakse ka mitteindlemiseks. Mitteindlemine esineb suuremal osal m\xc3\xa4radel, kuid mitte k\xc3\xb5igil, ei lase m\xc3\xa4ral tiinestuda talve ajal, mis t\xc3\xa4hendaks seda, et m\xc3\xa4ra peaks s\xc3\xbcnnitama aasta k\xc3\xb5ige halvemal ajal ja kuna on noorel varsal k\xc3\xb5ige raskem ellu j\xc3\xa4\xc3\xa4da.\n_START_SECTION_\nTiine m\xc3\xa4ra \xc3\xbclalpidamine\n_START_PARAGRAPH_\nM\xc3\xa4radega on lubatud tiinuse ajal ratsutada v\xc3\xb5i muu treeninguga tegeleda, see on neile hea._NEWLINE_Tiinuse esimestel kuudel, m\xc3\xa4ra toitumisvajadus ei kasva m\xc3\xa4rkimisv\xc3\xa4\xc3\xa4rselt, seda just sellep\xc3\xa4rast, et loode kasvab tiinuse esimesel perioodil k\xc3\xbcllaltki aeglaselt. Tiinuse viimaste 3-4 kuu jooksul algab loote drastiline kasv, ning m\xc3\xa4ra vajab \xc3\xbcha rohkem toitaineid. Kindlasti peaks v\xc3\xa4ltima m\xc3\xa4ra \xc3\xbcles\xc3\xb6\xc3\xb6tmist, eriti innaajal. \xc3\x9clekaalulisus v\xc3\xb5ib p\xc3\xb5hjustada probleeme hiljem varsaga seoses.\n_START_SECTION_\nPoegimine\n_START_PARAGRAPH_\nM\xc3\xa4rad on tavaliselt eraldatud teistest hobustest poegimisperioodil. Seda eelk\xc3\xb5ige m\xc3\xa4ra ja s\xc3\xbcndiva varsa turvalisuse nimel. M\xc3\xa4ra eraldamisel, saab ka inimene j\xc3\xa4lgida poegimist, ning olla valmis abi pakkuma kui protsessi k\xc3\xa4igus peaks minema midagi valesti._NEWLINE_Enamik m\xc3\xa4rasid poegib \xc3\xb6\xc3\xb6sel v\xc3\xb5i varahommikul ning eelistab seda teha \xc3\xbcksi.\n_START_SECTION_\nAretus ja tiinus\n_START_PARAGRAPH_\nMetsistunud hobused paarituvad ning poegivad kevade teises pooles. Kodustatud hobuste puhul, eriti v\xc3\xb5istlushobuste, on soovitatav, et varsad p\xc3\xb5hjapoolkeral s\xc3\xbcnniksid v\xc3\xb5imalikult l\xc3\xa4hedal esimesele jaanuarile ning l\xc3\xb5unapoolkera omad esimesele augustile. Selle t\xc3\xb5ttu on neil v\xc3\xb5istlustel eelis kasvus ning vanuses, teiste hobuste ees, kes v\xc3\xb5istlevad samas vanusegrupis. Kui soovitakse m\xc3\xa4ra varakult viljastada, panevad talliomanikud m\xc3\xa4ra n-\xc3\xb6 tulede alla ehk hoiavad talli \xc3\xb6\xc3\xb6p\xc3\xa4ev l\xc3\xa4bi valgustatuna, et simuleerida pikemat p\xc3\xa4eva. T\xc3\xa4nu sellele hakkab m\xc3\xa4ra indlema varem, kui ta oleks seda teinud looduses._NEWLINE_Kui m\xc3\xa4ra on viljastatud, j\xc3\xa4\xc3\xa4b munarakk munajuhasse veel ligikaudu viieks p\xc3\xa4evaks, alles seej\xc3\xa4rel laskub see emakasse._NEWLINE_M\xc3\xa4ra tiinus kestab 11 kuud. Et m\xc3\xa4ra tiinestuks (n\xc3\xa4iteks 1 n\xc3\xa4dal p\xc3\xa4rast varsa s\xc3\xbcndi) peab tal olema piisav keha konditsioon, et organism \xe2\x80\x9eteaks\xe2\x80\x9d \xe2\x80\x93 olen uue varsa jaoks valmis . Tiinuse esimeses pooles ei koorma loode emaorganismi, ei liigse raskuse ega energiavajadusega. Pigem on selles ajaj\xc3\xa4rgus oluline eelmise varsa imetamine ja kaitsmine. Terved m\xc3\xa4rad, kellel pole varssa k\xc3\xb5rval, v\xc3\xb5ivad 5 kuuni teha rahulikult ratsatrenni, ka h\xc3\xbcpata. Vahel saavutavad nad isegi paremaid v\xc3\xb5istlustulemusi, sest hormoon progesterooni\xc2\xa0m\xc3\xb5jul on nad rahulikumad ja keskenduvad hoolikamalt. Edaspidi areneb loode juba suuremaks, suurenenud emakas nihutab seedeelundeid veidi teise asendisse. Vahel esineb 7.\xe2\x80\x939. tiinuskuul koolikuid, mis tulenevad sellest, et suur k\xc3\xa4\xc3\xa4rsool on surutud tavaasendist k\xc3\xb5rvale. Tulenevalt hobuste f\xc3\xbcsioloogilistest vajadustest peavad m\xc3\xa4rad saama v\xc3\xa4rskes \xc3\xb5hus liikuda viimase tiinusp\xc3\xa4evani, see on oluline m\xc3\xa4ra vereringeelundkonnale ja lihaste toonuse s\xc3\xa4ilitamiseks. Tiinuse viimases kolmandikus vajavad m\xc3\xa4rad v\xc3\xa4ga arukat s\xc3\xb6\xc3\xb6tmist. Nad vajavad 120% oma n-\xc3\xb6 baasenergiavajadusest, kuid \xc3\xbcles\xc3\xb6\xc3\xb6tmine on v\xc3\xa4ga kahjulik loote liigeste, luude ja k\xc3\xb5\xc3\xb5luste arengule. Tasakaalustatud, vitamiine ja mineraale sisaldav s\xc3\xb6\xc3\xb6t on see, mida meie \xe2\x80\x93 inimesed \xe2\x80\x93 peame oma hoolealusele v\xc3\xb5imaldama, sest ta ise seda valida ei saa. Kindlasti valib ta aga endale ise sobiva liikumiskoormuse vabas \xc3\xb5hus ja piisava kores\xc3\xb6\xc3\xb6dakoguse. Ka regulaarne vaktsineerimis- ja ussirohuprogramm on omaniku vastutus nii m\xc3\xa4ra kui tulevase varsa tervise ees. M\xc3\xa4rasid v\xc3\xb5ib transportida tiinuse l\xc3\xb5puni, see ei kahjusta ei ema ega loodet. Pigem peab v\xc3\xa4ltima sotsiaalset stressi \xe2\x80\x93 \xc3\xbcksi j\xc3\xa4etud hobune on alati h\xc3\xa4iritud samuti v\xc3\xb5ivad m\xc3\xb5ned m\xc3\xa4rad liigselt erutuda uute hobuste karja toomisel._NEWLINE_See k\xc3\xb5ik kehtib hea tervisega m\xc3\xa4ra kohta, kindlasti on seisundeid, mil loomaarst m\xc3\xa4\xc3\xa4rab teised pidamistingimused, kuid enamasti puudutavad need m\xc3\xa4ra s\xc3\xb6\xc3\xb6tmist ja ravi, v\xc3\xa4hest liikumist vabandab vaid raske trauma.'